CELEX: 62021CN0447
Language: hr
Date: 2021-07-20 00:00:00
Title: Predmet C-447/21 P: Žalba koju je 20. srpnja 2021. podnio Petrus Kerstens protiv rješenja Općeg suda (sedmo vijeće) od 17. svibnja 2021. u predmetu T-672/20, Kerstens/Komisija

25.10.2021   
            
            
               HR
            
            
               Službeni list Europske unije
            
            
               C 431/8
            
         
      Žalba koju je 20. srpnja 2021. podnio Petrus Kerstens protiv rješenja Općeg suda (sedmo vijeće) od 17. svibnja 2021. u predmetu T-672/20, Kerstens/Komisija
      (Predmet C-447/21 P)
      (2021/C 431/06)
      Jezik postupka: francuski
      
         Stranke
      
      
         Žalitelj: Petrus Kerstens (zastupnik: C. Mourato, odvjetnik)
      
         Druga stranka postupka: Europska komisija
      
         Žalbeni zahtjev
      
      
                  —
               
               
                  poništiti rješenje Općeg suda od 17. svibnja 2021., Kerstens/Komisija (T-672/20);
               
            
                  —
               
               
                  proglasiti predmetnu tužbu dopuštenom;
               
            
                  —
               
               
                  budući da stanje postupka ne dopušta da Sud odlučuje o meritumu spora, predmet vratiti na meritorno odlučivanje Općem sudu;
               
            
                  —
               
               
                  odrediti da će se o troškovima odlučiti naknadno.
               
            
         Žalbeni razlozi i glavni argumenti
      
      Četiri žalbena razloga odnose se na dopuštenost tužbe koju je žalitelj podnio u prvostupanjskom postupku.
      Prvim žalbenim razlogom žalitelj ističe da je Opći sud, time što je tužbu za poništenje odluka od 20. i 31. siječnja 2020. proglasio nedopuštenom, povrijedio pravila u pogledu tereta dokazivanja i članak 91. stavak 3. Pravilnika o osoblju za dužnosnike te iskrivio činjenice i dokaze.
      Drugim žalbenim razlogom žalitelj smatra da Opći sud nije dostatno obrazložio pobijano rješenje.
      Trećim žalbenim razlogom žalitelj ističe da je Opći sud ozbiljno povrijedio načela pravne sigurnosti u pogledu određivanja datuma dostave pobijanog akta.
      Svojim četvrtim i posljednjim žalbenim razlogom žalitelj smatra da je Opći sud povrijedio načelo jednakog postupanja prema dužnosnicima u pogledu određivanja datuma dostave akata koji su im upućeni i u odnosu na koje treba poduzeti radnje pred sudom.